Партыя камуністаў Рэспублікі Малдова

Партыя камуністаў Рэспублікі Малдова () — адна з палітычных партый Малдовы. З 1998 па 2014 год з’яўлялася самай буйной партыяй у складзе малдаўскага парламента. У 2001—2009 гадах знаходзілася пры ўладзе ў краіне, маючы большасць месцаў у парламенце. Станам на 2025 год партыя займае 8 месцаў (з 101) у парламенце і знаходзіцца ў апазіцыі да кіроўнай партыі. Адзіная камуністычная партыя ў краінах былога СССР, якая здолела стаць кіруючай. Уваходзіць у склад  і СКП-КПСС.

 Праграма партыі 
У праграме ПКРМ заяўляецца пра прыхільнасць каштоўнасцям камунізму і інтэрнацыяналізму. Аж да выбараў 2001 года сярод галоўных кірункаў палітыкі ПКРМ значылася збліжэнне з Расіяй, аднак па меры знаходжання камуністаў ва ўладзе ў іх дзейнасці сталі ўзмацняцца акцэнты на еўрапейскую інтэграцыю і збліжэнне з Еўрасаюзам.

 Праграма партыі на парламенцкіх выбарах 2009 года 
У праграму партыі на перыяд 2009—2013 гг. уваходзіць чатыры стратэгічныя прыярытэты:
 пабудова сацыяльнай дзяржавы,
 эканамічнае абнаўленне,
 інтэграцыйная адкрытасць,
 бяспека краіны і грамадзянскае адзінства.

 Праграма партыі на датэрміновых парламенцкіх выбарах 2010 года 
У праграму партыі на перыяд 2010—2015 гг. уваходзіць тры стратэгічныя прыярытэты:
 Сацыяльная рэканструкцыя:
 развіццё страхавой медыцыны
 план чалавечага развіцця
 аднаўленне сацыяльных гарантый
 абарона мацярынства
 Эканамічная мадэрнізацыя:
 субсідаванне сельскай гаспадаркі
 мадэрнізацыя інфраструктуры
 прыцягненне капіталу
 Бяспека і грамадзянскае адзінства:
 еўрапейскія волі і стандарты
 стратэгічнае партнёрства з Расіяй
 малдаўская ідэнтычнасць
 тэрытарыяльная цэласць Малдовы

 Спасылкі 
 Афіцыйны сайт партыі 
 Афіцыйны сайт партыйнай газеты 
 Інфармацыя пра партыю  

Катэгорыя:Палітычныя партыі Малдовы